 Oludije sipo gomina ipinlẹ Eko labẹ asia ẹgbẹ oṣelu Peoples Democratic Party, PDP, Ọlajide Adediran ti ọpọ awọn eeyan mọ si Jandor ti sọ pe opin yoo de ba iwa ilọnilọwọ lati ọwọ iyalọja nipinlẹ naa. O ni awọn ọlọja yoo bẹrẹ sii jẹ igbadun lasiko iṣakoso oun, to si rawọ ẹbẹ sawọn araalu lati dibo foun ninu eto idibo to n bọ lọna yii. Ninu atẹjade ti Jandor fi sita lonii, Ọjọru, Wẹsidee, o ni lasiko toun ba fi wa nipo gomina, ko nii si nnkan to n jẹ Iyalọja, to si ni aaye yoo wa fun eto ọrọ aje pẹlu ifọkanbalẹ. Bakan naa lo sọ pe awọn ileri oun kii ṣe ohun ti ko le wa si imuṣẹ, to si ṣeleri ei pe oun yoo tubọ sọ awọn ipinnu oun sita fun ipinlẹ Eko laipẹ. 